उन्होंने कहा कि हिंदु धर्म प्रकृति के साथ तालमेल में रहना सिखाता है और ‘‘ इस अमूल्य धरोहर को सच्चा राष्ट्रवाद ही सुरक्षित रख सकता है। उन्होंने महिलाओं के सशक्तिकरण और सम्मान को हिंदुत्व का एक महत्वपूर्ण पहलू बताया। उन्होंने कहा, ‘‘ स्वामीजी हिंदू संस्कृति का मूर्त रूप थे। उन्होंने 11 सितंबर 1893 को अपने उद्घाटन भाषण में कहा था कि हमारे देश ने पूरी दुनिया को सहिष्णुता और वैश्विक स्वीकार्यता का पाठ सिखाया है। उप राष्ट्रपति ने कहा, ‘‘ अभूतपूर्व बदलाव से गुजर रही दुनिया में हमें भरोसेमंद नेतृत्व तथा धार्मिक दिशासूचक की आवश्यकता है। भारत दुनिया को यह दे सकता है। कड़वाहट से भरे विश्व को भारत अलग-अलग पुष्पों से एकत्र मधु रूपी ज्ञान दे सकता है। उन्होंने कहा कि जैसा कि विवेकानंद ने शिकागो में कहा था, ‘‘ हमारे देश ने दुनिया को सहिष्णुता और वैश्विक स्वीकार्यता का पाठ सिखाया है,’’ उसी तरह भारत ‘‘ वैश्विक सहिष्णुता में विश्वास करने के साथ ही सभी धर्मों को सच मानता है।